پاکستان کے صوبے بلوچستان میں بم دھماکہ، متعدد ہلاک و زخمی

پاکستان کے صوبے بلوچستان کے علاقے قلعہ سیف اللہ میں ایک مکان میں ہونے والے دھماکے کے نتیجے میں چار افراد ہلاک اور کئی دیگر زخمی ہو گئے۔

خبر کا کوڈ: 824

تاریخ: 18 March 2018 - 23:41

مقدس دفاع نیوز ایجنسی کی رپورٹ کے مطابق، موصولہ رپورٹوں کے مطابق پاکستان کے صوبہ بلوچستان کے علاقے قلعہ سیف اللہ میں ایک گھر میں ہونے والے دھماکے کے نتیجے میں متعدد افراد زخمی ہو گئے تھے جن میں خواتین اور بچے بھی شامل تھے تاہم زخمیوں کو فوری طور پر اسپتال منتقل کیا گیا جہاں چار افراد زخموں کی تاب نہ لاتے ہوئے ہلاک ہو گئے۔

ڈپٹی کشمنر قلعہ سیف اللہ کے مطابق دھماکے میں ہونے والے زخمیوں کو طبی امداد فراہم کی جارہی ہے جب کہ تباہ ہونے والے مکان کے ملبے کو اٹھانے کا کام شروع کر دیا گیا تھا۔

بتایا گیا ہے کہ یہ دھماکہ اس وقت ہوا جب ایک گاڑی میں بارود نصب کیا جا رہا تھا۔

واضح رہے کہ پاکستان کا صوبے بلوچستان، بدامنی سے دوچار ایک صوبہ شمار ہوتا ہے جہاں مختلف دہشت گرد گروہ منجملہ سپاہ صحابہ اور لشکر جھنگوی سرگرم ہیں۔

پیغام کا اختتام/